Diari Oficial de la Generalitat Valenciana


Sumari del DOGV 6686, del 05-01-2012 (2012/36)

RESOLUCIÓ de 14 de desembre de 2011, de la consellera de Presidència, per la qual s'adapten a la Llei 57/2003 llocs de l'Ajuntament de Torrent reservats a funcionaris amb habilitació de caràcter estatal.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6686

Data del DOGV
:   05-01-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/36


Data del document
:   14-12-2011

Organisme emissor
:   Conselleria de Presidència

Tipus de document
:   Resolució

Descriptors 

:   * Torrent
    * concurs administratiu

RESOLUCIÓ de 14 de desembre de 2011, de la consellera de Presidència, per la qual s'adapten a la Llei 57/2003 llocs de l'Ajuntament de Torrent reservats a funcionaris amb habilitació de caràcter estatal. [2012/36]  
Per la Llei 4/2010, de 14 de maig, de la Generalitat, es va establir l'aplicació al municipi de Torrent del règim d'organització dels municipis de gran població.  
En conseqüència, el Ple de l'Ajuntament de Torrent, en la sessió del dia 11 de novembre de 2010, va adoptar l'acord de modificació de la plantilla de personal i catàleg de llocs de treball, en el qual s'inclouen les modificacions orgàniques hagudes després de l'adaptació dels llocs reservats a habilitats estatals al que es disposa en el títol X de la Llei 57/2003, de 16 de desembre, de Mesures per a la Modernització del Govern Local, sobre el règim d'organització dels municipis de gran població.   
L'acord de modificació de la plantilla de personal i catàleg de llocs de treball va ser publicat en el Butlletí Oficial de la Província de València número 305, de 24 de desembre de 2010.  
En data 24 de novembre de 2011 ha tingut entrada en aquesta Direcció General l'escrit de l'Ajuntament de Torrent en què emplena la documentació de l'expedient a instància d'aquest centre directiu.  
En virtut del que estableix aquest acord, se sol·licita a aquesta Conselleria de Presidència:  
- El canvi de denominació del lloc de secretari general de l'ajuntament, pel de secretari general del ple.  
- La creació del lloc de secretari general de l'administració municipal, reservat a funcionaris amb habilitació de caràcter estatal, subescala de secretaria, categoria superior.  
Així mateix s'acorda establir la lliure designació com a forma de provisió d'ambdós llocs.  
El lloc de secretari general del ple es troba actualment ocupat, per la qual cosa l'acord va ser sotmés al tràmit d'audiència sense que s'haja formulat cap al·legació o oposició.  
De conformitat amb el que disposa la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny; i pels articles 2.2.a i e) del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Relatives als Funcionaris d'Administració Local amb Habilitació de Caràcter Nacional, resolc:  
  
Primer  
Classificar el lloc de secretari general del ple en classe primera.  
  
  
Segon  
Crear i classificar el lloc de secretari general de l'administració municipal, en classe primera.   
  
Tercer  
Classificar ambdós llocs per a la seua provisió pel sistema de lliure designació entre funcionaris amb habilitació de caràcter estatal pertanyents a la subescala de secretaria, categoria superior, atesa la seua naturalesa directiva.  
  
Quart  
La modificació de la classificació d'aquests llocs de treball no afectarà les destinacions dels qui els estigueren ocupant amb caràcter definitiu.   
Contra aquesta resolució, que posa fi a la via administrativa, de conformitat amb el que estableix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades poden interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu de la circumscripció en la qual tinga el domicili el demandant, en el termini de dos mesos comptadors a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no es poden simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no s'hi pot interposar un recurs en la via administrativa, sense perjudici del que disposa l'article 44 de la Llei 29/1998, de 13 de juliol, i s'haurà de requerir prèviament perquè s'anul·le o revoque aquest acte, en el termini de dos mesos comptadors des de l'endemà de la publicació en el Diari Oficial de la Comunitat Valenciana, tenint en compte que això no incideix en l'executivitat de l'acord ni interromp els terminis pel que fa a la seua fermesa, ja que no és substitutiu del règim de recursos en via administrativa.   
Tot això sense perjudici que les persones interessades puguen exercir qualsevol altra via que estimen oportuna.  
  
València, 14 de desembre de 2011.- La consellera de Presidència: Paula Sánchez de León Guardiola.